**Αθήνα, 24 Ιουνίου 2025**

**Υπερταμείο: Ανακήρυξη Πλειοδότη για την αξιοποίηση του ακινήτου «Σάνη Κασσάνδρας» (Βόρειο Τμήμα)**

Το Διοικητικό Συμβούλιο του Υπερταμείου, κατά τη συνεδρίαση του την Δευτέρα, 24 Ιουνίου 2025, ανακήρυξε την εταιρεία με την επωνυμία «Σάνη Μονοπρόσωπη Ανώνυμος Εταιρεία Αναπτύξεως και Τουρισμού» ως πλειοδότη στον διαγωνισμό για την αξιοποίηση μέσω μεταβίβασης δικαιώματος επιφάνειας για 99 έτη του Ακινήτου «Σάνη Κασσάνδρας» (Βόρειο Τμήμα), έκτασης 642.280,42 τ.μ., έναντι συνολικού τιμήματος ύψους 4 εκατ. ευρώ.

Ως Ακίνητο νοείται το γεωτεμάχιο συνολικής επιφάνειας 642.280,42 τ.μ. το οποίο αποτελεί το αυτοτελές, βόρειο τμήμα της έκτασης συνολικής επιφάνειας 915.099,72 τ.μ.. Βρίσκεται στη θέση «Μετόχι Σταυρονικήτα», στην περιοχή Σάνη, εκτός των ορίων της Δημοτικής Ενότητας του Δήμου Κασσάνδρας της Περιφερειακής Ενότητας Χαλκιδικής της Περιφέρειας Κεντρικής Μακεδονίας, περιοχή που συνιστά το «Αγρόκτημα Αγροτικού Σωφρονιστικού Καταστήματος Κασσάνδρας».

Το ακίνητο εμπίπτει σε περιοχή που ρυθμίζεται πολεοδομικά από το Γενικό Πολεοδομικό Σχέδιο, σύμφωνα με το οποίο υφίστανται πολεοδομικές και περιβαλλοντικές δεσμεύσεις καθώς το ακίνητο βρίσκεται και σε Περιοχή Προστασίας Αρχαιολογικών Χώρων. Η περιοχή της Κασσάνδρας διαθέτει τοποθεσίες ιδιαίτερου φυσικού κάλλους και περιβαλλοντικού ενδιαφέροντος ενώ αποτελεί δημοφιλή προορισμό και χαρακτηρίζεται από υψηλού επιπέδου τουριστική ανάπτυξη.

Η διαγωνιστική διαδικασία για την αξιοποίηση του Ακινήτου πραγματοποιήθηκε σε μία φάση και το Οικονομικό Αντάλλαγμα θα καταβληθεί εφάπαξ.

Ο φάκελος του διαγωνισμού θα υποβληθεί στο Ελεγκτικό Συνέδριο για προσυμβατικό έλεγχο.

***Για περισσότερες πληροφορίες παρακαλώ επικοινωνήστε :***

***GROWTHFUND, Ανθή Τροκούδη, Διευθύντρια Επικοινωνίας & Βιωσιμότητας, +30 6932 100053,*** ***A.Trokoudi@growthfund.gr***

***SOCIALDOO, Κωνσταντίνα Ηλιοπούλου, Director of Corporate Relations, +30 6974 894411,*** ***kiliopoulou@socialdoo.gr***